સુરત, 7 નવેમ્બરઃ સુરત એરપોર્ટ પર ગઇકાલે સાંજે સાત વાગ્યાની આસપાસ એક ભેંસ રનવે પર આવી ગઇ હતી અને જે સુરતથી દિલ્હી જઇ રહેલા વિમાન સાથે અથડાઇ હતી. ભેંસ વિમાન સાથે અથડાવાથી વિમાનની જમણી બાજૂના એન્જીનને નુક્સાન થયું હતું. વિમાનમાં નુક્સાન થયું હોવાથી એર લાઇન્સ કંપની દ્વારા મોડી રાત્રે સુરત-દિલ્હીની ફ્લાઇટ અચોક્કસ મુદ્દત માટે રદ કરી નાંખી હતી, જેના કારણે 120 કરતા વધુ મુસાફરો સુરત એરપોર્ટમાં મુશ્કેલીમાં મુકાઇ ગયા હતા.